**Халҡыбыҙ батырлығы онотолмай**

(Эссе)

Һуғыштың тынғанына 210 йылдан артыҡ ваҡыт үтһә лә, 1812 йылғы Ватан һуғышы, башҡорт халҡының тарихында тәрән эҙ ҡалдырған. Был ҡанкойғос һуғыш тураһында хәҙер беҙ, ишетеп, китаптарҙан уҡып ҡына беләбеҙ. Һуғыш тигәс, минең күҙ алдыма емерелгән йорттар, аҡтарылып бөткән болондар, йәтим балалар килеп баҫа. Эйе, рәхимһез һуғыш илебеҙ халҡына әйтеп бөтөргөһөҙ ҡайғы килтергән.

Ватан һуғышы башланғас та, бөтә Рәсәй халҡы менән бер рәттән башҡорт халҡы ла илде һаҡлау өсөн, һуғышҡа киткәндәр. Ҡалғандары: ҡарттар, әсәләре, ҡатындары, һөйгән ҡыҙҙары, яугирҙәр өсөн йылы ойоҡбаштар, бейәләйҙәр бәйләгәндәр, ҡаймаҡ яҙып, ҡымыҙ йыйып, ат-тун, кейем-һалым әҙерләп яуға оҙатҡандар. Еңеп ҡайтһындар өсөн, бар тырышлыҡтарын биргәндәр.

Башҡорт полктары рус ғәскәрҙәре менән бергә күп батырлыҡтар яһап, Парижға тиклем барып еткәндәр. Шулай итеп, 1812 йылғы рус-француз һуғышы Рәсәй халыҡтарының уртаҡ еңеүе менән тамамланған.

Башҡорт халкының 1812 йылғы рус-француз һуғышында ҡатнашыуы тарихыбыҙҙа ғына түгел, халыҡ күңелендә лә тәрән эҙ ҡалдырған. Был ваҡиғалар тураһында халыҡ йырҙар-бәйеттәр сығарған. Быуындан-быуынға күсеп, улар безҙең көндәргә тиклем килеп еткәндәр.

“Рус-француз һуғышы” бәйеттәренең төп геройы, әлбиттә, халыҡ, шуға ла күп кенә йыр-бәйеттәр күмәк халыҡ тарафынан сығарылған.

 Француздар килеп ингән Мәскәү тигән ҡалаға.

 Беҙҙең ғәскәр ҡыҫып алғас, сығып ҡасты далаға.

 Мәскәүгә лә керҙек беҙ, Наполеонды күрҙек беҙ.

 Французды еңгәндә,ер емереп йөрөнөк беҙ.

                                                                                 (“Рус-француз һуғышы бәйете”)

Был бәйет- йырҙарҙа халыҡтың уй-кисерештәре бик асыҡ сағыла. Әлеге юлдарҙан 1812 йылғы Ватан һуғышында халыҡтың ниндәй дәрт һәм күтәренке рух менән ҡатнашыуы асыҡтан – асыҡ күренеп тора.

Бөйөк Рус шағире Лермонтовтың «Бородино» шиғырында ла ҡарт һалдат исеменән һөйләнелә. Шунда ҡатнашыусы һалдат – үҙ илен яуыз дошман һөҗүменән һаҡлау өсөн ҡанлы һуғышҡа, ут эсенә барып кергән герой ул.

Мужественность, веру в победу. Об этом говорят слова:

Что тут хитрить, пожалуй к бою;

Уж мы пойдем ломить стеною,

Уж постоим мы головою За родину свою!

Шиғырҙа халыҡтың берҙәмлеге, батырлығы , көслө рухлы булыуы, тыуған илен яратыусы- патриот икәнлеге күренә.

Бөйөк рус һәм башҡорт халҡының быуаттарға һуҙылған ҡаҡшамаҫ дуҫлығының иҫтәлеге булып ҡалған шундай поэтик ҡомартҡылар халыҡ күңелендә әле лә йәшәй.

Беҙҙең Салмалы ауылы халҡы ла 1812-1814 йылғы Ватан һуғышында француздарға ҡаршы ҡаһармандарса һуғышҡан һәм уларҙы илебеҙҙән ҡыуып сығарып, Парижға тиклем барып, еңеү менән ҡайтҡан, тик әлегә улар тураһында бер генә лә мәғлүмәт тә табылмған. Ауылыбыҙ тураһында китап сығарған өлкән кешеләренең береһе, Әфиҙә апай Ғиниәтова менән киләсәктә эҙләнеү эшен дауам итербеҙ.

Уртаҡ Ватаныбыҙ һаналған Рәсәйҙе һаклап, яу ҡырында ҡалган һәм Париж урамдарын айҡап, милли моңдарыбыҙҙы яңғыратып, дан менән әйләнеп ҡайтҡан батырҙарыбыҙҙы бер ваҡытта ла онотмабыҙ.

Төлөкбаев Маҡсат,

Шаран районы Салмалы урта мәктәбенең

10 класс уҡыусыһы.